**Zápisnica zo zasadnutia**

**Obecného zastupiteľstva vo Veselom**

**zo dňa 8. 8. 2018**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Úprava rozpočtu na rok 2018

6. Voľby do orgánov samosprávy obcí

7. Rôzne

8. Diskusia

9. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci.
  2. V. Šipková, starostka obce, predložila návrh programu zasadnutia.
  3. V. Šipková predložila návrh na určenie overovateľov zápisnice poslancov Zuzanu Bokorovú a Adrianu Duračkovú, zapisovateľku zápisnice Danielu Michalčíkovú.

4. Uznesenia z predchádzajúceho zasadnutia prečítal poslanec Michal Čekan.

5. Návrh úpravy rozpočtu obce na rok 2018 predložila pracovníčka Obecného úradu Veselé p. Daniela Michalčíková. Tvorí súčasť zápisnice.

6. Starostka obce oboznámila prítomných s vyhlásením volieb do orgánov samosprávy obcí, ktoré sa budú konať 10. 11. 2018. V našej obci pre voľby do orgánov samosprávy navrhuje, tak ako doposiaľ, vytvorenie jedného volebného obvodu, v ktorom sa bude voliť 7 poslancov do obecného zastupiteľstva a celý pracovný úväzok na výkon funkcie starostu obce Veselé na celé volebné obdobie.

7. Poslanec Michal Čekan upozornil na vstup psov na detské ihrisko a žiadal umiestnenie tabule so zákazom vstupu so psami.

Starostka obce predložila prítomným list Rímskokatolíckeho farského úradu Veselé vo veci vyrezania drevín. List tvorí súčasť zápisnice. Starostka obce sa vyjadrila, že podáme žiadosť na povolenie výrubu stromov i pri rodnom dome Dr. Štefana Moysesa, zároveň sa môže požiadať aj o povolenie výrubu pri farskom kostole, k veci sa vyjadrí prizvaný odborník.

**Uznesenia Obecného zastupiteľstva vo Veselom zo dňa**

**8. 8. 2018**

**Uznesenie Obecného zastupiteľstva vo Veselom č. 37/2018**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 8. 8. 2018.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 38/2018**

Obecné zastupiteľstvo vo Veselom

určuje

overovateľov zápisnice poslancov Zuzanu Bokorovú a Adrianu Duračkovú, zapisovateľku zápisnice Danielu Michalčíkovú.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 39/2018**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 28. 6. 2018.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 40/2018**

Obecné zastupiteľstvo vo Veselom

schvaľuje

úpravu rozpočtu obce Veselé na rok 2018 podľa predloženého návrhu.

Prítomných 7 poslancov

Schválili 6 poslanci

Zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 41/2018**

Obecné zastupiteľstvo vo Veselom

1. Určuje

na základe § 166 odst. 3 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov, že Obecné zastupiteľstvo vo Veselom bude mať 7 poslancov, ktorí budú zvolení v 1 volebnom obvode.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 42/2018**

Obecné zastupiteľstvo vo Veselom

1. Určuje,

že vo volebnom období 2018 – 2022 bude starosta obce Veselé vykonávať funkciu na plný pracovný úväzok.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 43/2018**

Obecné zastupiteľstvo vo Veselom

a) schvaľuje

Predaj pozemku vo vlastníctve obce Veselé, vlastnícky podiel 1/1, v katastrálnom území Veselé, LV 900, parcela registra C č. 1780/2 zastavané plochy a nádvoria vo výmere 206 m2 za cenu 10,50 € za m2, t. z. dohodnutá kúpna cena za pozemok je 2163,00 €, Jaroslavovi Lukáčovi, bytom Veselé 74, podľa zákona SNR č. 138/1991 Zb. o majetku obcí v znení neskorších predpisov, § 9a odst. 8, písm. e z dôvodu hodného osobitného zreteľa: žiadateľ je vlastníkom nehnuteľnosti a to p. č. 438 - zastavané plochy a nádvoria a rodinného domu s. č. 79 na parcele č. 438, v k. ú. Veselé. Novovzniknutá parcela č. 1780/2 bezprostredne susedí s parcelou č. 438, je na nej vybudované príslušenstvo k rodinnému domu č. 79, parcela je oplotená, s parcelou 438 tvorí celok. Parcelu využívali už starí rodičia žiadateľa ako dvor uvedenej nehnuteľnosti. Pre obec je pozemok nevyužiteľný a prebytočný.

Prítomní 7 poslanci

Schválili 6 poslanci

Zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 44/2018**

Obecné zastupiteľstvo vo Veselom

a) schvaľuje

Predaj pozemku vo vlastníctve obce Veselé, vlastnícky podiel 1/1, v katastrálnom území Veselé, LV 900, parcela registra C č. 1780/3 zastavané plochy a nádvoria vo výmere 49 m2 za cenu 10,50 € za m2, t. z. dohodnutá kúpna cena za pozemok je 514,50 €, Milene Kočanovej, bytom Veselé 82 a Milanovi Kubovčíkovi, bytom Veselé 82, podľa zákona SNR č. 138/1991 Zb. o majetku obcí v znení neskorších predpisov, § 9a odst. 8, písm. e z dôvodu hodného osobitného zreteľa: Žiadateľ, Milena Kočanová, bytom Veselé 82 a Milan Kubovčík, bytom Veselé 82, je vlastníkom nehnuteľnosti a to p. č. 445 a č. 443 - zastavané plochy a nádvoria a rodinného domu s. č. 82 na parcele č. 445, prístavba k rodinnému domu na parcele č. 443, v k. ú. Veselé. Novovzniknutá parcela č. 1780/3 bezprostredne susedí s parcelou č. 445 a č. 443, je na nej vybudovaný múr na spevnenie svahu pri dome č. 82, čo je nutné pre statiku domu. Pre obec je pozemok nevyužiteľný a prebytočný.

Prítomní 7 poslanci

Schválili 6 poslanci

Zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 45/2018**

Obecné zastupiteľstvo vo Veselom

a) schvaľuje

Predaj pozemku vo vlastníctve obce Veselé, vlastnícky podiel 1/1, v katastrálnom území Veselé, LV 900, parcela registra C č. 1039/6- zastavané plochy a nádvoria vo výmere 112 m2 za cenu 2,00 € za m2, t. z. dohodnutá kúpna cena za pozemok je 224,00 €, Poľovníckemu združeniu Dolinka, so sídlom Veselé 447, IČO:35592435, DIČ:2021778693, zastúpené predsedom združenia Pavlom Kovárom, podľa zákona SNR č. 138/1991 Zb. o majetku obcí v znení neskorších predpisov, § 9a odst. 8, písm. e z dôvodu hodného osobitného zreteľa: Žiadateľ je vlastníkom nehnuteľnosti a to budovy pre šport a rekreačné účely s. č. 447 na p. č. 1039/6 - zastavané plochy a nádvoria v k. ú. Veselé. Nakoľko je na parcele vybudovaná budova využívaná žiadateľom na vytvorenie zázemia pre kvalitnú činnosť starostlivosti o zver, vytváranie podmienok na cvičné streľby a organizovanie streleckých pretekov a aktivít v spolupráci s obcou, je pre obec Veselé plocha pod budovou nevyužiteľná.

Prítomní 7

Schválili 6

Zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 46/2018**

Obecné zastupiteľstvo vo Veselom

a) schvaľuje

použitie prostriedkov rezervného fondu na bežné výdavky vo výške 13060 EUR na odstránenie havarijného stavu majetku obce – oprava vnútorných priestorov budovy Zdravotného strediska v zmysle ustanovenia § 10 odsek 9 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 47/2018**

Obecné zastupiteľstvo vo Veselom

a) berie na vedomie

uvoľnenie bytu č. 6 v bytovom dome č. 438 nájomcom Tomášom Semanom ku dňu 31.08.2018

b) schvaľuje uzatvorenie nájomnej zmluvy na 3-izbový nájomný byt č. 6 v bytovom dome č. 438 nájomníčke Kataríne Sanftlebenovej, Veselé 39 od 01.09.2018 do 31.08.2021.

Prítomní 7 poslanci

Schválili 6 poslanci

Zdržala sa hlasovania poslankyňa Janka Kováčová

Vo Veselom 8. 8. 2018

Viera Šipková

starostka obce

Zápisnicu zapísala Daniela Michalčíková ...........................................................

Overovatelia zápisnice:

Zuzana Bokorová ........................................................

Adriana Duračková ..........................................................